Imtella' Diċembru 19, 2021 Matul is-sena akkademika l-istudenti jkollhom bosta kotba x'jaqraw għall-korsijiet tagħhom. Imma fil-verità l-istudenti kemm iduru s-sillabu tas-suġġetti tagħhom u jaqraw imqar dak li hu mitlub minnhom? F'Tennessee, għalliem iddeċieda li jagħmel test lill-istudenti tiegħu. Huwa ħeba xi flus f'locker u f'nofs is-sillabu tefa' ħjiel ta' fejn wieħed jista' jsib il-flus. M'għandniex xi ngħidu l-għalliema ma qal xejn b'dan lill-istudenti u ħalla f'idejhom biex jiskopru b'dan il-premju u fejn qiegħed. Fis-sillabu huwa kiteb f'liema locker qegħdin il-flus u x'inhu l-kodiċi biex jiftħu dan il-locker. Min jiskopri dan it-teżor kien se jsib karta tal-$50. Flimkien mal-flus huwa ħalla karta biex jawgura lil dak l-istudent li sabha u biex iħalli ismu biex ikun jaf min sabu. Mal-ewwel ġurnata tas-sena akkademika huwa qal lill-istudenti li hemm xi affarijiet li nbidlu fis-sillabu, bit-tama li dawn jaqrawh. Imma kif jgħid il-Malti min jgħix bit-tama jmut bil-piena. Huwa ħalla sal-eżamijiet biex imur jara jekk il-locker infetaħx. Madankollu, minn klassi sħiħa ta' 71 sena student ħadd ma skopra b'dan it-teżor moħbi. Huwa qasam l-esperjenza tiegħu fuq il-mezzi soċjali forsi ma tafx kif ikun hemm xi għalliema li jitħajru jagħmluha u fuq kollox ikun hemm xi student li jitħajjar jaqra s-sillabu tal-iskola.